รายงานการประชุมสภาองค์การบริหารส่วนตำบลประทาย

สมัยสามัญ สมัยที่ ๓ ประจำปี ๒๕๖4

วันจันทร์ที่ 2 สิงหาคม ๒๕๖4

 ณ ห้องประชุมสภาองค์การบริหารส่วนตำบลประทาย

ผู้ประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นายพุฒ ภูคำศักดิ์ | ส.อบต.หมู่ ๙ | พุฒ ภูคำศักดิ์ |  |
| ๒. | นายอุดม เบียดนอก | ส.อบต.หมู่ ๙ | อุดม เบียดนอก |  |
| ๓. | นายบุญช่วย ลุ่มนอก | ส.อบต.หมู่ ๑๖ | บุญช่วย ลุ่มนอก |  |
| ๔. | นายพิชิต สมน้อย | ส.อบต.หมู่ ๑๐ | พิชิต สมน้อย |  |
| ๕. | นายบุญพงษ์ ฝาไธสง | ส.อบต.หมู่ ๔ | บุญพงษ์ ฝาไธสง |  |
| ๖. | นายไพรัตน์ เสริมนอก | ส.อบต.หมู่ ๕ | ไพรัตน์ เสริมนอก |  |
| ๗. | นายปิยะ สวัสดิพรไพบูลย์ | ส.อบต.หมู่ ๑๔ | ปิยะ สวัสดิพรไพบูลย์ |  |
| ๘. | นายศักดิ์ดา มีกรอบทอง | ส.อบต.หมู่ ๕ | ศักดิ์ดา มีกรอบทอง |  |
| ๙. | นายทองใบ ศิริมนตรี | ส.อบต.หมู่ ๑๒ | ทองใบ ศิริมนตรี |  |
| ๑๐. | นายธีรภัทร์ คำสิงห์นอก | ส.อบต.หมู่ ๖ | ธีรภัทร์ คำสิงห์นอก |  |
| ๑๑. | นายสุวรรณ มะปะโท | ส.อบต.หมู่ ๑๑ | สุวรรณ มะปะโท |  |
| ๑๒. | นายมนตรี ชัยลิ้นฟ้า | ส.อบต.ม.12 | มนตรี ชัยลิ้นฟ้า |  |
| ๑๓. | นายสมบูรณ์ ทางไธสง | ส.อบต.หมู่ ๓ | สมบูรณ์ ทางไธสง |  |
| ๑๔. | นายธวัชชัย นาหนองขาม | ส.อบต.หมู่ ๑๑ | ธวัชชัย นาหนองขาม |  |
| ๑๕. | นางเนี้ยม ประสิทธิ์สุวรรณ | ส.อบต.หมู่ ๘ | เนี้ยม ประสิทธิ์สุวรรณ |  |
| ๑๖. | นายอนุรักษ์ นาหนองขาม | ส.อบต.ม.10 | อนุรักษ์ นาหนองขาม |  |
| ๑๗. | นางสมจิต พังไธสง | ส.อบต.หมู่ ๓ | สมจิต พังไธสง |  |
| ๑๘. | นางสุดาวัน พลดงนอก | รองประธานสภา | สุดาวัน พลดงนอก |  |
| ๑๙. | นายธนาคม สียางนอก | ประธานสภาฯ | ธนาคม สียางนอก |  |
| ๒๐. | น.ส.ศรีเสาวลักษณ์ เย็นวัฒนา | เลขานุการสภาฯ | ศรีเสาวลักษณ์ เย็นวัฒนา |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นางจิตตานันท์ รักษาชาติ | รองนายก อบต. | จิตตานันท์ รักษาชาติ |  |
| ๓. | นางสาวสุบังอร วาปีโกมล | หน.สำนักปลัด | สุบังอร วาปีโกมล |  |
| ๔. | นางทองพูน โยธานัน | ผอ.กองช่าง | ทองพูน โยธานัน |  |
| ๕. | นางนภา ฉาไธสง | ผอ.กองคลัง | นภา ฉาไธสง |  |
| ๖. | นางรัตติกาล เดวิโดสกี | นักวิเคราะห์ฯ | รัตติกาล เดวิโดสกี |  |
| ๗. | นางสาวณัชชา ทูลไธสง | ผอ.กองการศึกษา | ณัชชา ทูลไธสง |  |
| ๘. | นางสาวเรียม เอี่ยมนอก | พยาบาลวิชาชีพชำนาญการ | เรียม เอี่ยมนอก |  |
| ๙. | นางสุนิษา ศรีหาพล | พยาบาลวิชาชีพชำนาญการ | สุนิษา ศรีหาพล |  |
| ๑๐. | นายชาญ ฮุยสุสดี | เลขานุการนายก | ชาญ ฮุยสุสดี |  |

ผู้ขาดประชุม

|  |  |  |  |
| --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |
| ๑. | นายเลา สุทธรัตน์  | ส.อบต.หมู่ 4 | ลา |
| ๒. | นายภมรทัศน์ นิติโสภณทัศน์ | ส.อบต.หมู่ ๑๔ | ลา |

ที่ประชุมพร้อมประธานเปิดการประชุมเวลา ๙.๐๐ น.

ระเบียบวาระที่ ๑ ประธานแจ้งที่ประชุมทราบ

1. ท่านสมาชิกทุกท่านจากสถานการณ์การแพร่ระบาดของเชื้อไวรัสโคโรนา (โควิด-19) ทั่วโลกและในประเทศไทยได้แพร่ระบาดอย่างทั่วถึงและในพื้นที่จังหวัดนครราชสีมาเช่นกันก่อนการประชุมสภาองค์การบริหารส่วนตำบลประทายในวันนี้ ได้ทำเรื่องขอเพื่อประชุมเนื่องจากสถานการณ์ของเชื้อโรครุนแรงเป็นพื้นที่สีแดงเข้มต้องปฏิบัติตามประกาศของจังหวัดนครราชสีมาเกี่ยวกับการรวมตัวกันในการทำกิจกรรม การประชุม ต่างๆ ตามหลักเกณฑ์ที่กำหนดไว้ คณะกรรมการควบคุมโรคอำเภอประทาย และคณะกรรมการควบคุมโรคจังหวัดนครราชสีมาได้อนุญาตให้ท้องถิ่นดำเนินการประชุมสภาฯได้ตามระเบียบกระทรวงมหาดไทยเกี่ยวกับการประชุมสภาฯเกี่ยวกับร่างงบประมาณรายจ่าย พ.ศ.2565 ในวันนี้ องค์การบริหารส่วนตำบลประทาย ได้ประกาศเปิดสมัยประชุมสภาองค์องค์การบริหารส่วนตำบลสามัญ สมัยที่ ๓ ประจำปี ๒๕๖4 มีกำหนด ๑๕ วัน เนื่องจากถึงกำหนดสมัยการประชุมสภาองค์การบริหารส่วนตำบลประทาย ตามที่กำหนดไว้ จึงได้เรียกประชุมสภาในวันนี้
2. รายละเอียดร่างข้อบัญญัติงบประมาณรายจ่ายประจำปี ๒๕๖5 ที่ได้ส่งไปให้ทุกท่านแล้วคงจะได้พิจารณาดูรายละเอียดเรียบร้อยทุกท่าน
3. องค์การบริหารส่วนตำบลประทายได้รับการประสานการตรวจประเมิน LPA ในวันวันที่ ๖ สิงหาคม ๒๕๖4
4. ผู้อำนวยการกองคลังรายงานรายรับ – รายจ่าย ของปีงบประมาณ ๒๕๖4 ณ สิ้นเดือนกรกฎาคม ๒๕๖4 ประมาณการรายรับ งบประมาณรายจ่ายประจำปี ๒๕๖4 ตั้งไว้ ๒๗,992,9๐๐ บาท รายรับที่รับจริง ณ วันที่ 29 เดือนกรกฎาคม ๒๕๖4 คือ ๒๑,6๘1,663.5๐ บาท ซึ่งยังไม่ถึงที่ประมาณการไว้ 6,311,236.5๐ บาท จึงขอแจ้งให้สมาชิกสภาองค์การบริหารส่วนตำบลประทายทุกท่านได้รับทราบ
5. นางสาวเรียม เอี่ยมนอก ขอแจ้งสถานการณ์เกี่ยวกับเชื้อไวรัสโคโรนา (โควิด19)ของอำเภอประทาย ข้อมูลของโรงพยาบาลประทาย มีเตียงผู้ป่วย 60 เตียง มีโรงพยาบาลสนามที่โรงเรียนประทายรองรับ อีกหนึ่งจุด อีกทั้งแต่ละตำบล หมู่บ้าน ต้องเตรียมพร้อมรองรับผู้ป่วย เนื่องจากมีผู้มาจากจังหวัดกลุ่มเสี่ยงกลับมายังพื้นที่อำเภอประทายเพิ่มขึ้น ปัจจุบันเตียงที่โรงพยาบาลเต็ม และโรงพยาบาลสนามโรงเรียนประทายยังไม่เพียงพอที่จะรอรับ ผู้นำหมู่บ้านต้องช่วยกันดูแล และประสานล่วงหน้าสำหรับผู้มาจากจังหวัดกลุ่มเสี่ยง ต้องตรวจเชื้อที่โรงพยาบาลก่อนเข้าบ้าน ต้องกักตัว 14 วันหากผลเป็นลบ เพื่อความปลอดภัยและความอุ่นใจของคนในหมู่บ้าน การรักษาตัวสำหรับผู้ที่ติดเชื้อ ต้องพักรักษาตัวที่โรงพยาบาลจนครบ 14 วัน และออกไปกักตัวที่บ้านอีก 14 วัน แยกกักตัว หมอวรันยา เป็นผู้ติดตาม ปัจจุบันเตียงเต็มไม่สามารถรองรับผู้ป่วยได้เพียงพอ อบต.เป็นที่สำรองสำหรับผู้ป่วยที่อยู่ในแต่ละตำบล กลุ่มที่ลงพื้นที่ที่ อบต.จัดเตรียมไว้รอจะเป็นผู้ป่วยที่สามารถช่วยเหลือตัวเองได้เป็นกลุ่มสีเขียว เมื่อผู้ต้องกักตัวต้องอยู่ในบริเวณที่เตรียมไว้ให้จนกว่าจะครบกำหนด ทุกอย่างในสถานที่กักตัวผู้ป่วยต้องทำเองทุกอย่าง ไม่ให้ผู้อยู่ภายนอกเข้าไปในบริเวณที่ป่วยพัก ขยะที่มีให้ผู้ป่วยเผาทำลายเองทุกวัน การกักตัวกลุ่มคนป่วยต้องแยกประเภทกันไม่ให้รวมกัน
6. หมอสุนิสา(หมอนิต)จิตเวช ในส่วนของภาวะจิตใจของคนในชุมชนเป็นสิ่งหนึ่งที่น่าห่วงใย เมื่อมีคนป่วยเข้าพื้นที่ต้องให้โอกาสผู้ป่วย ชุมชนให้โอกาสผู้ป่วยถึงติดเชื้อไม่ติดต้องมีการปฏิบัติตัวเองต้องเว้นระยะห่าง โอกาสเสี่ยงมี ต้องเข้าใจยอมรับทำใจให้สบายไม่เครียด พิษจะได้ออกทางออกซิเจน ทางเหงื่อ อยากให้กำลังใจ เชื้อโรคขึ้นได้ลงได้ขึ้นเต็มที่แล้วลดลง การติดต่อสื่อสารกับผู้ป่วยคุยทางโทรศัพท์ไม่เอาตัวเข้าไปติดเชื้อ คนในชุมชนน่าห่วงต้องช่วยกัน การเข้ามาในพื้นที่ของผู้ที่มาจากพื้นที่เสี่ยงต้องแจ้งล่วงหน้าอย่างน้อยสองวันเพื่อเตรียมความพร้อมเป็นกำลังใจให้คนในพื้นที่ ทุกคนเป็นฮีโร อยากให้ผู้นำประชาสัมพันธ์ผ่านหอกระจายข่าวของหมู่บ้านทุกวันเตรียมสถานการณ์ไว้ หากพบผู้ที่มีสภาวะทางจิตใจให้แจ้งที่ ผู้ใหญ่บ้าน อสม. ในหมู่บ้านเพื่อประเมินสุขภาพจิตเป็นเบื้องต้น(ขอบคุณสภาองค์การบริหารส่วนตำบลประทายที่ให้โอกาสประชาสัมพันธ์เกี่ยวกับโรคไวรัสโคโรนา(COVID-19))

ระเบียบวาระที่ ๒ รับรองรายงานการประชุมครั้งที่ผ่านมา

ที่ประชุม มีมติเป็นเอกฉันท์รับรองรายงานการประชุมครั้งที่ผ่านมา

ระเบียบวาระที่ ๓ เรื่องเสนอเพื่อพิจารณา

3.1 ร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖5

ประธานสภาฯ ตามที่คณะผู้บริหารได้เสนอร่างข้อบัญญัติงบประมาณรายจ่ายประจำปีงบประมาณ ๒๕๖5 ต่อสภาองค์การบริหารส่วนตำบลประทายอีกครั้งหนึ่ง นโยบายการดำเนินการในปีงบประมาณ ๒๕๖5 ขอเชิญท่านนายกได้แถลงงบประมาณต่อสภาท้องถิ่นแห่งนี้

 ขั้นรับหลักการ

นายกฯ ดิฉันนางฐิติรัตน์ เรืองกิจวัฒน์ นายกองค์การบริหารส่วนตำบลประทาย ขอแถลงงบประมาณ ประกอบงบประมาณรายจ่ายประจำปีงบประมาณ พ.ศ. ๒๕๖5

 ท่านประธานสภา และสมาชิกสภาองค์การบริหารส่วนตำบลประทาย บัดนี้ได้ถึงเวลาที่คณะผู้บริหารขององค์การบริหารส่วนตำบลประทาย จะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลประทายอีกครั้งหนึ่ง ฉะนั้น ในโอกาสนี้คณะผู้บริหารองค์การบริหารส่วนตำบลประทาย จึงขอชี้แจงให้ท่านประธานและสมาชิกทุกท่านได้ทราบถึงสถานการณ์คลัง ตลอดจนหลักการและแนวนโยบายการดำเนินการ ในปีงบประมาณ พ.ศ. ๒๕๖5 ดังต่อไปนี้

 ประมาณการรายรับ

 รายได้ที่จัดเก็บเอง ๗๒๔,๕๐๐ บาท

 รายได้ที่รัฐบาลจัดสรรให้ฯ ๑๔,๙๘๑,๕๐๐ บาท

 รายได้ที่รัฐบาลอุดหนุนให้ฯ ๑๒,๒๘๖,๙๐๐ บาท

 รวมประมาณการรายรับเป็นเงิน ๒๗,9๙๒,๙๐๐ บาท

 ประมาณการรายจ่าย

 **จ่ายจากงบประมาณ**

 งบกลาง ๖,753,42๐ บาท

งบบุคลากร ๑๐,๔๗๓,๕1๐ บาท

งบดำเนินงาน ๖,๔๔๔,97๐ บาท

งบลงทุน 3,0๓๔,๗๐๐ บาท

งบรายจ่ายอื่น ๒๕,๐๐๐ บาท

งบเงินอุดหนุน ๑,๒61,3๐๐ บาท

 รวมประมาณการรายจ่าย ๒๗,9๙๒,๙๐๐ บาท

 ส่วนในรายละเอียดค่าใช้จ่ายในปีงบประมาณ ๒๕๖5 ได้ส่งให้ท่านในหนังสือเชิญประชุมเรียบร้อยแล้วขอให้ทุกท่านได้พิจารณาในรายละเอียดรายการทุกหมวดทุกรายการเพื่อจะได้พิจารณารับหลักการหรือไม่อย่างไร เชิญท่านได้พิจารณาในรายละเอียด

ที่ประชุม ได้พิจารณากันอย่างกว้างขวางในรายละเอียดโครงการในร่างข้อบัญญัติงบประมาณรายจ่ายประจำปี ๒๕๖5 ในครั้งนี้

ประธานสภา เมื่อท่านได้พิจารณาในรายละเอียดเรียบร้อยแล้วผมขอให้สมาชิกสภาองค์การบริหารส่วนตำบลประทายได้พิจารณารับหลักการในร่างข้อบัญญัติงบประมาณรายจ่ายประจำปี ๒๕๖5 ครั้งนี้ด้วย

มติที่ประชุม ได้พิจารณาในร่างข้อบัญญัติงบประมาณรายจ่ายประจำปี ๒๕๖5 แล้วมีมติเป็นเอกฉันท์รับหลักการร่างข้อบัญญัติงบประมาณรายจ่ายประจำปีงบประมาณ ๒๕๖5

 รับหลักการ 19 เสียง

 ไม่รับหลักการ – เสียง

 งดออกเสียง – เสียง

 เลือกคณะกรรมการแปรญัตติ

ประธานสภา เมื่อท่านได้รับหลักการแล้ว ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ ข้อ ๔๙ ญัตติร่างข้อบัญญัติที่สภาลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย /ในลำดับต่อไปเป็นการตั้งคณะกรรมการแปรญัตติ ๓-๗ ท่าน เพื่อพิจารณาร่างข้อบัญญัติงบประมาณรายจ่ายประจำปีงบประมาณ ๒๕๖5 ที่ประชุมเห็นควรเสนอคณะกรรมการในครั้งนี้กี่ท่าน

ที่ประชุม ได้พิจารณากันอย่างกว้างขวาง

มติที่ประชุม มีติเป็นเอกฉันท์เสนอ ๓ ท่าน

ประธานสภา เมื่อท่านมีมติดังกล่าวแล้วขอให้ที่ประชุมสภาแห่งนี้เลือกบุคคลที่จะแต่งตั้งเป็นคณะกรรมการแปรญัตติโดยเสนอครั้งละหนึ่งท่านและมีผู้รับรองสองท่าน จนกว่าจะครบสามท่านตามมติที่ประชุมที่ได้ลงมติไว้แล้ว

ส.อบต.ม.12 ผมนายทองใบ ศิริมนตรี ส.อบต.หมู่ 12 ขอเสนอนายพิชิต สมน้อย เป็นคณะกรรมการแปรญัตติ

ประธานสภาฯ มีผู้ใดเสนออีก ถ้าไม่มีขอผู้รับรองสองท่านครับ

ส.อบต.ม.4 ผมนายบุญพงษ์ ฝาไธสง ส.อบต.หมู่.4 ขอรับรองครับ

ส.อบต.ม.๘ ดิฉันนางเนี้ยม ประสิทธิ์สุวรรณ ส.อบต.หมู่ ๘ ขอรับรองคะ

ประธานสภาฯ ขอมติที่ประชุมด้วยครับ

มติที่ประชุม มีมติเป็นเอกฉันท์ให้นายพิชิต สมน้อย ส.อบต.หมู่ ๑0 เป็นคณะกรรมการแปรญัตติ

ประธานสภาฯ ในลำดับถัดไปขอให้ท่านสมาชิกเสนอคณะกรรมการแปรญัตติลำดับที่สองครับ

ส.อบต.ม.5 ผมนายศักดิ์ดา มีกรอบทอง ส.อบต.หมู่ 5 ขอเสนอ นางเนี้ยม ประสิทธิ์สุวรรณ เป็นคณะกรรมการแปรญัตติ

ประธานสภาฯ มีผู้ใดเสนออีก ถ้าไม่มีขอผู้รับรองสองท่านครับ

ส.อบต.ม.3 ดิฉันนางสมจิต ทางไธสง ส.อบต.หมู่ 3 ขอรับรองคะ

ส.อบต.ม.9 ผมนายพุฒ ภูคำศักดิ์ ส.อบต.หมู่ 9 ขอรับรองครับ

ประธานสภาฯ มีท่านใดเสนออีก ถ้าไม่มีขอมติที่ประชุมด้วยครับ

มติที่ประชุม มีมติเป็นเอกฉันท์ให้นางเนี้ยม ประสิทธิ์สุวรรณ ส.อบต.หมู่ 8 เป็นคณะกรรมการแปรญัตติ

ประธานสภาฯ ในลำดับถัดไปขอให้ท่านสมาชิกเสนอคณะกรรมการแปรญัตติลำดับที่สามครับ

ส.อบต.ม.9 ผมนายพุฒ ภูคำศักดิ์ ส.อบต.หมู่ 9 ขอเสนอนายสุวรรณ มะปะโท เป็นคณะกรรมการแปรญัตติ

ประธานสภาฯ มีผู้ใดเสนออีก ถ้าไม่มีขอผู้รับรองสองท่านครับ

ส.อบต.ม.9 ผมนายอุดม เบียดนอก ส.อบต.หมู่ 9 ขอรับรองครับ

ส.อบต.ม.๑๐ ผมนายธีรภัทธ์ คำสิงห์นอก ส.อบต.หมู่ 6 ขอรับรองครับ

ประธานสภาฯ ขอมติที่ประชุมด้วยครับ

มติที่ประชุม มีมติเป็นเอกฉันท์ให้นายสุวรรณ มะปะโท ส.อบต.หมู่ 11 เป็นคณะกรรมการแปรญัตติ

ประธานสภา เมื่อที่ประชุมได้เลือกคณะกรรมการแปรญัตติเรียบร้อยแล้วขอให้ท่านสมาชิกที่มีความประสงค์ยื่นคำแปรญัตติในร่างข้อบัญญัติงบประมาณรายจ่ายประจำปี ๒๕๖5 ได้ที่คณะกรรมการแปรญัตติ ณ ที่ทำการองค์การบริหารส่วนตำบลประทายไม่เว้นวันหยุดราชการ ในระหว่างวันที่ 2 สิงหาคม ๒๕๖4 เวลา ๑๔.๐๐ น. ถึงที่ 6 สิงหาคม ๒๕๖4 เวลา ๑๖.๓๐ น. ณ ที่ทำการองค์การบริหารส่วนตำบลประทายไม่เว้นวันหยุดราชการ และประชุมคณะกรรมการแปรญัตติในวันที่ 7 สิงหาคม ๒๕๖4 ขอให้ท่านที่ยื่นแปรญัตติได้เข้าร่วมประชุมด้วย หากท่านไม่เข้าร่วมประชุมถือว่าการยื่นแปรญัตติในครั้งนั้นเป็นอันตกไป การนัดหมายวันประชุมของคณะกรรมการแปรญัตติขอให้ท่านเลขาสภาเป็นผู้นัดหมายวันเวลาและสถานที่ในการประชุม

 ส่วนการประชุมสภาจะแจ้งให้ทุกท่านทราบอีกครั้งหนึ่งหลังจากการประชุมของคณะกรรมการแปรญัตติเรียบร้อยแล้ว

เลขาสภาฯ ขอนัดหมายการประชุมของคณะกรรมการแปรญัตติในวันที่ 7 สิงหาคม ๒๕๖4 ณ ห้องประชุมสภาองค์การบริหารส่วนตำบลประทาย เวลา ๑๔.0๐ น. ขอให้คณะกรรมการแปรญัตติได้มาประชุมโดยพร้อมเพียงกัน

ระเบียบวาระที่ ๔ เรื่องอื่นๆ

ประธานสภา ในสถานการณ์การแพร่ระบาดของโรคไวรัสโคโรนา (โคโรนา-19) ทั่วโลกที่มีความรุนแรงมากในปัจจุบัน ขอให้ทุกท่านมีความปลอดภัย ปลอดโรค การเข้าออกของคนนอกพื้นที่หากมีให้แจ้งผู้ใหญ่บ้าน ,ผู้นำ, อสม.ในหมู่บ้าน ให้เข้มแข็ง การเข้ามาของลูก หลาน ญาติมิตร ให้แจ้งล่วงหน้าอย่างน้อยสองวัน ขอให้ปฏิบัติตัวตามประกาศของจังหวัดและให้เฝ้าระวังฟังข่าวสาร ดูแลรักษาตัวเองอย่างมีระเบียบวินัยรักษาตัวเองเต็มที่เหมือนรักษาสังคมให้ปลอดภัยจากโรค มีท่านใดจะนำเสนอเรื่องอื่นๆ เพิ่มเติมหรือมีข้อปรึกษาหารือหรือไม่ครับ ถ้าไม่มีผมขอปิดประชุมครับ

ปิดประชุมเวลา ๑๓.๓๐ น.

 ลงชื่อ ศรีเสาวลักษณ์ เย็นวัฒนา ผู้บันทึกการประชุม

 (นางสาวศรีเสาวลักษณ์ เย็นวัฒนา)

 เลขานุการสภาองค์การบริหารส่วนตำบลประทาย

ลงชื่อ ทองใบ ศิริมนตรี กรรมการตรวจรายงานการประชุม

 (นายทองใบ ศิริมนตรี)

 สมาชิกสภาองค์การบริหารส่วนตำบล หมู่ที่ ๑๒

ลงชื่อ ศักดิ์ดา มีกรอบทอง กรรมการตรวจรายงานการประชุม

 (นายศักดิ์ดา มีกรอบทอง)

สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ กรรมการตรวจรายงานการประชุม

 (นายพุฒ ภูคำศักดิ์)

สมาชิกสภาองค์การบริหารส่วนตำบล หมู่ที่ ๙

ลงชื่อ ธนาคม สียางนอก ผู้รับรองการประชุม

(นายธนาคม สียางนอก)

 ประธานสภาองค์การบริหารส่วนตำบลประทาย